**Doložka prednosti**

**medzinárodnej zmluvy pred zákonmi**

 **(čl. 7 ods. 5 ústavy)**

**1. Gestor zmluvy:**

Ministerstvo spravodlivosti Slovenskej republiky.

**2. Názov zmluvy:**

Dohovorom Rady Európy o predchádzaní násiliu na ženách a domácemu násiliu a o boji proti nemu

**3. Účel a predmet zmluvy a jeho úprava v legislatíve Slovenskej republiky:**

Zákaz a prevencia diskriminácie žien. Dohovor okrem iného s cieľom jeho vykonávania a v záujme predchádzania násiliu na ženách a domácemu násiliu a boja proti nemu zavádza kontrolný mechanizmus (tzv. skupinu expertov pre boj proti násiliu na ženách a domácemu násiliu – GREVIO).

**4. Priama úprava práv alebo povinností fyzických osôb alebo právnických osôb:**

Dohovor zakladá práva alebo povinnosti fyzických osôb alebo právnických osôb.

**5. Úprava predmetu medzinárodnej zmluvy v práve Európskej únie:**

Súlad zmluvy s právom Európskej únie: bezpredmetné.

**6. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):**

Z hľadiska obsahu je dohovor medzinárodnou zmluvou o ľudských právach a základných slobodách a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb podľa čl. 7 ods. 4 Ústavy Slovenskej republiky.

**7. Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):**

Z kategórií vymedzených čl. 7 ods. 5 Ústavy SR je dohovor medzinárodnou zmluvou o ľudských právach a základných slobodách a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb.

**8. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity):**

Pre prijatie zmluvy nie je potrebné meniť ani rušiť žiadne slovenské právne predpisy.